Diari Oficial de la Generalitat Valenciana


Sumari del DOGV 9338, del 13-05-2022 (2022/4039)

Extracte de la Resolució de 27 d'abril de 2022, del vicerector d'Internacionalització i Multilingüisme de la Universitat de València, per la qual es convoquen els premis Xavier Gómez i Font a la qualitat lingüistica dels treballs de fi de grau i de màster en valencià i en anglès.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9338

Data del DOGV
:   13-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/4039


Data del document
:   27-04-2022

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 27 d'abril de 2022, del vicerector d'Internacionalització i Multilingüisme de la Universitat de València, per la qual es convoquen els premis Xavier Gómez i Font a la qualitat lingüistica dels treballs de fi de grau i de màster en valencià i en anglès. [2022/4039]  
BDNS (identif.): 625649.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/625649)  
  
Primer. Persones beneficiàries  
Estudiants i estudiantes de la Universitat de València matriculats en el treball de fi de grau o en el treball de fi de màster en el curs 2021-2022.  
  
Segon. Objecte  
Promoure la qualitat lingüística en els treballs acadèmics de l'estudiantat (treballs de fi de grau i treballs de fi de màster), fomentar l'ús acadèmic del valencià i estimular l'ús de l'anglès com a eina per a la internacionalització de la Universitat de València.  
  
Tercer. Bases reguladores  
Resolucióde 27 d'abril de 2022, del vicerector d'Internacionalització i Multilingüisme.  
url: http:// www.uv.es/llengues/premistreballs  
  
Quart. Quantia   
S'atorguen un total de deu premis, cadascun dotat amb 500 euros, dels quals cal descomptar el percentatge corresponent d'IRPF.  
S'atorguen sis premis de 500 euros cadascun a treballs realitzats en valencià.  
S'atorguen quatre premis de 500 euros cadascun a treballs realitzats en anglès.  
Si la comissió avaluadora entén que els treballs no tenen la qualitat lingüística suficient, es poden acumular els d'una llengua als de l'altra.  
  
Poden atorgar-se cinc accèssits de 200 euros quan així ho recomane la qualitat i la quantitat dels treballs presentats, amb una dotació màxima global de 1.000 euros.  
S'aplicarà la retenció d'IRPF legalment establerta.  
Tant els premis com els accèssits poden quedar deserts per la falta de qualitat o la quantitat dels treballs presentats.  
  
Cinqué. Termini de presentació de sol·licituds  
Les sol·licituds es poden presentar en qualsevol moment entre l'1 de juny i el 15 d'octubre de 2022, inclusivament.  
  
Sisé. Altres dades  
Resten exclosos d'aquesta convocatòria els treballs que s'hagen redactat en valencià o en anglès per imperatiu del reglament d'elaboració de treballs de fi de grau i de màster que hagen establert els distints centres i també els corresponents a titulacions que tinguen aquestes llengües com a especialitat. Resten també exclosos els treballs que s'hi hagen presentat en edicions anteriors, aquells que s'hagen publicat en algun mitjà escrit, electrònic o audiovisual i també, per a la modalitat de treballs en anglès, els elaborats per estudiants nacionals de països de llengua anglesa.  
En la concessió dels premis tenen preferència aquells treballs que no s'adscriuen a titulacions relacionades amb les llengües o la didàctica de les llengües. A més a més, es valora:  
a) La qualitat lingüística del treball: ortografia, morfosintaxi, lèxic general i terminologia específica. Té un valor màxim del 70 %.  
b) Les convencions i tècniques pròpies d'un treball de recerca. Té un valor màxim del 20 %.  
c) L'extensió del treball. Té un valor màxim del 10 %.  
  
València, 27 d'abril de 2022.- La rectora, p. d. (DOGV 04.04.2022), el vicerector d'Internacionalització i Cooperació: Carlos Padilla Carmona.